Rikunarita-ORG/Wikinium huggingface dataset:
# מנוע משחק

יצירת משחק מרוצים שימוש בתבנית אנ עבור "Racing video game" בשפה en כאשר הערך סימולציות מרוצים כבר קיים באמצעות מנוע בלנדר .
**מנוע משחק** (באנגלית: **Game engine**) הוא מונח לכל תוכנת סביבת פיתוח משולבת המשמשת לפיתוח משחקי וידאו. מנוע משחק מספק למפתחי משחקי וידאו את הכלים הנדרשים ליצירת משחקים, כגון מנוע גרפי, מנוע פיזיקה ועורך שלבים. ישנם מנועי משחק הזמינים לכל ברישיון מסחרי או חופשי כגון יוניטי או Unreal Engine, אך למפתחי משחקים רבים יש מנועי משחקים קניניים לשימוש פנימי, כגון RE Engine של חברת קאפקום או RAGE של חברת רוקסטאר גיימס.

## היסטוריה

המנועים הראשונים התחילו בשנות ה־80 עם עליית המנוע הגרפי בדו־ממד. באמצע שנות ה־90 התחילו המנועים התלת־מיימדים (3D), אחד הראשונים שבהם היה המנוע Quake Engine שהיווה בסיס למנוע המפורסם GoldSrc.

משנת 1994 עד שנת 2003 המנועים היו בסגנון GoldSrc ובסגנון Unreal Engine 1, ובשנת 2004 הופיע המנוע שהתחיל עידן חדש של גרפיקה, המנוע Source שפותח על ידי Valve, שחולל מהפכה שלמה בעולם המנועים הגרפיים שיחסית לשנת 2004 המנוע היה מציאותי ביותר והראה גרפיקה שלא נראתה מעולם.

עם השנים הגרפיקה השתפרה יותר ויותר. בשנת 2006 הופיע מנוע חדש בשם YETI שפיתחה החברה Ubisoft והופיע בכמה משחקים אחדים, אך הציג גרפיקה מציאותית לגמרי ובשנת 2012 הופיעה גרסה חדשה למנוע שהופיע במשחק Tom Clancy's Ghost Recon: Future Soldier שהציג מציאותיות ברמה גבוהה ביותר, אך הופיע מנוע גרפי בגרסה חדשה מאותו החברה בשם Dunia Engine 2, ששימש לפיתוח המשחק Far Cry 3.

## מנועים שהשפיעו רבות על עולם המנועים הגרפיים

* Quake Engine
* GoldSrc
* Source
* CryEngine
* IW engine
* Unity
* Unreal Engine
* Dunia Engine
* YETI
* Frostbite
* Ubisoft Anvil

## קישורים חיצוניים

 מדיה וקבצים בנושא **מנוע משחק** בוויקישיתוף
# פלטפורמת מחשוב

**פְּלַטְפוֹרְמַת מִחְשׁוּב** (לפי מונחי האקדמיה ללשון העברית: **מַסֶּדֶת מִחְשׁוּב**; באנגלית: **Computing platform**) היא מערכת המורכבת מסוג כלשהו של ארכיטקטורת חומרה ביחד עם תשתית תוכנה (software framework או application framework). החיבור בין השתיים אמור לאפשר הרצה של תוכנות ויישומי מחשב. פלטפורמת מחשוב טיפוסית כוללת את ארכיטקטורת המחשב, מערכת ההפעלה, שפות תכנות וממשקי משתמש הקשורים לכך - ספריות של סביבת ההרצה (run-time system) או ממשק המשתמש הגרפי.

לפלטפורמת המחשוב חשיבות מכרעת בפיתוח תוכנה.

## פלטפורמת רשת חברתית

פלטפורמת רשת חברתית, היא אפליקציה או אתר אינטרנט שמאפשרת למשתמשים ליצור פרופילים אישיים, לשתף תוכן, לתקשר עם חברים ולבצע פעולות חברתיות נוספות. פלטפורמות אלו מאפשרות למשתמשים לפרסם תמונות, וידאו, פוסטים וקישורים, ולסקור את תוכן המשתמשים האחרים. הן משמשות גם ככלי לחיפוש עבודה, קידום אירועים וגיבוש קהילות, ונמצאות בשימוש רחב ברחבי העולם לתקשורת ושיווק דיגיטלי.

במאמרו האקדמי "פלטפורמת קפיטליזם"[1], ניק סרניצ'ק מציג את האופן שבו היסודות הבסיסיים של הכלכלה מתגלים במהירות על ידי מספר קטן של פלטפורמות מונופוליסטיות כמו גוגל ופייסבוק, אפל ומיקרוסופט, אובר ו-Airbnb. החברות הללו הן דוגמה לפלטפורמות-על באינטרנט אשר מספקות את בסיס החומרה והתוכנה למילוני בני אדם ובהן ניתן לפעול במגוון רחב של שירותים: תיירות, ניווט, שיווק, חיפוש, סלולר ועוד. מחקרו של שרניק, ממחיש כיצד הפלטפורמות הללו מציגות נטיות חדשות המבוססות על שיקולים פנימיים שונים בתוך המסגרת הקפיטליסטית, ויוצרות אתגרים משמעותיים לחזון עתידי של קפיטליזם ופוסט-קפיטליזם, להפוך את הרשתות לשירותים המונעים על ידי ערכים ולא על ידי רווח. מגמה זו מסמנת שינוי משמעותי בכוח של אותן פלטפורמות, השפעתן על עיצוב סדר היום החברתי העולמי ובאופן שבו חברות קפיטליסטיות פועלות ובאופן שבו הן מתקשרות עם שאר הכלכלה. בעתיד, הרשתות החברתיות העשויות להפוך המפתח לאיחוד ולשיתוף פעולה חברתי עולמי, קידום כלכלה שיתופית ותמיכה במודלים של דמוקרטיה ישירה ותיאום בממדים גלובליים.

---

[1] Srnicek, N. (2017). *Platform Capitalism*. Polity, pp.43-50.

## ראו גם

* תוכנה חוצת פלטפורמות

## קישורים חיצוניים

 מדיה וקבצים בנושא **פלטפורמת מחשוב** בוויקישיתוף
## הערות שוליים

 ערך זה הוא קצרמר בנושא מחשבים. אתם מוזמנים לתרום לוויקיפדיה ו**להרחיב אותו**.